11 ביולי 2022

**לכבוד**

**מר אמיר שני, יו"ר ארגון התאגידים של סוכני המכס והמשלחים הבינלאומיים**

**מר גדי כהן, נשיא לשכת סוכני המכס והמשלחים הבינלאומיים, חיפה**

**מר יחיאל נויפלד, יו"ר לשכת סוכני המכס והמשלחים הבינלאומיים ת"א**

**מר יאיר ביטון, יו"ר חטיבת חברות הבלדרות הבינלאומית**

**מר ברי פינטוב, מנכ"ל ארגון התאגידים של סוכני המכס**

**מר נמרוד הגלילי, מנהל תחום בלדרות, לשכת המסחר**

**גב' מרים צור, מנכ"לית פדקס ישראל**

**מר רפי רוזליס, מנכ"ל DHL/FC ישראל ודרום אירופה**

**הנדון: היערכות לקראת עלייה לאוויר - יצוא שער עולמי**

א.ג.נ.

בהמשך להודעתו של ראש מינהל המכס, מר כפיר חן, על מועד העלייה לאוויר של מערכת שער עולמי יצוא, לתאריך 15 בינואר 2023, הנהלת הפרויקט נערכת אל מול כל הגורמים בקהילה הן בפגישות אישיות עם מנכ"לים, קיום שולחנות עגולים, פגישות קבועות לבחינת סטאטוס, פעילות חדר המצב ועוד.

זו הזדמנות להודות על שיתוף הפעולה שמינהל המכס מקבל, ועל התקדמות משביעת רצון של חלק מהגורמים בקהילה.

יחד עם זאת, אנו מבקשים לציין כי חלק מהגורמים המשמעותיים שהיתכנות מוכנותם מוטלת בספק, מהווים סכנה לעלייה באוויר וזה המקום לבקש מכולם לנקוט בכל האמצעים הדרושים, כדי לא להישרך מאחור ולהיוותר ללא מערכת במועד שנקבע.

לו"ז הפרויקט הוצג בפורום סוכני מכס, וכאמור התחלנו בפיילוט על התהליכים האוויריים, הימיים והבלדרות המקוצר.

ב- 1 בספטמבר, יחל פיילוט חובה גם לתהליכים יבשתיים, דואר ובלדרות מסחרי.

לידיעתכם, בתי התוכנה אשר יעמדו בקריטריונים שנקבעו ע"י מינהל המכס יקבלו תמריצים בשתי פעימות.

פעימה ראשונה, החלה ב- 18 במאי ותסתיים ב- 10 באוגוסט

פעימה שנייה, מה- 1 בספטמבר עד ה- 15 בנובמבר

ייפויי הכוח

נבקשכם לעדכן את היצואנים כי יתחילו לשדר ייפויי כוח מעודכנים (באופן מקוון בממשל זמין) המעניקה לכם, סוכני המכס, הרשאה לפעול בשמם גם בפעולות יצוא.

ככל שיקדימו היצואנים לשלוח ללא קשר למועד עליית המערכת ולמוכנותכם, כך הצהרות היצוא שישודרו על ידיכם מיד עם העלייה לא יעוכבו בעת הגשתן.

עובדי יצוא בעמילויות המכס

לאור בקשות מסוכני מכס, החלטנו לאפשר המשך שליחת רשימות של עובדי היצוא בעמילויות המכס עד לסוף יולי.

בהתאם לנתונים ולאחר סיום מיפוי הנתונים, ייקבעו קריטריונים למתן הרשאות כפי שקיימות כיום לפקידים רשויים.

טעינה ישירה

נבקשכם לעדכן את היצואנים כי עליהם להגיש באמצעותכם בקשה ליח' היצוא בבתי המכס, לקבלת אישור יצוא בתהליך טעינה ישירה.

ככל שיקדימו היצואנים לשלוח וללא קשר למועד עליית המערכת, כך הצהרות היצוא שישודרו על ידיכם מיד עם העלייה לא יעוכבו בעת הגשתן.

לצורך כך הוכן טופס בקשה אחיד, אותו על היצואנים יהיה למלא, לחתום וכאמור להעבירו לבתי המכס, על מנת שנוכל להזין אותם במערכות הממוחשבות שלהם.

יש להדגיש בפניהם כי מינהל המכס מטיל את האחריות בנושא זה על היצואנים בלבד.

הסבת רשימוני יצוא

במעבר ממערכת יצוא סחר חוץ למערכת היצוא שער עולמי, אנו מבצעים הסבות של רשימוני היצוא ממערכת למערכת. משכך הנכם נדרשים לסגור ככל שניתן את רשימוני היצוא בסמוך לתאריך ההשבתה.

ימי השבתה לפני העלייה לאוויר

יום העלייה לאוויר נקבע ל- 15 בינואר 2023.

ע"פ דרישות המחשוב, נדרש להשבית את המערכות כיומיים לפני מועד זה.

בשלב זה, בכוונתנו להשבית את המערכת מה- 12.1 (יום חמישי אחה"צ/ ערב) עד למוצ"ש 14.1.

תשומת ליבכם, כי ההשבתה כוללת גם את מערכת היבוא.

יישלח אליכם חוזר בסמוך לתאריך המיועד להשבתה, לאחר שנבחן את התרחישים הדחופים עליהם נצטרך לתת מענה.

בנוסף למכתב זה, בכוונת מינהל המכס לקיים וובינר ליצואנים, בשת"פ עם מכון היצוא, במהלכו נציג ונסביר את כל הנושאים הרלוונטיים להם יהיו אחראים, כגון בקשה לתהליך טעינה ישירה.

**מועד הוובינר נקבע ל- 31 ביולי, בשעה 14:00 ותשלח הודעה על כך ע"י מכון היצוא.**

בכדי שנוכל להגיע לרוב ציבור היצואנים, נבקשכם לעדכן את לקוחותיכם על חשיבות השתתפותם בוובינר זה, על מנת שייערכו מבעוד מועד לקראת העלייה לאוויר של המערכת.

מערכת היצוא שער עולמי היא פרויקט לאומי שתשנה את פני הסחר של מדינת ישראל ותתרום משמעותית לקידום היצוא ולתעשייה הישראלית.

בהזדמנות זו, אנו רוצים להודות לכל אחד ואחד מכם, על המשאבים שאתם משקיעים להצלחת הפרויקט, ועל שיתוף הפעולה המלא.

נבקשכם להעביר מכתב זה לידיעת כל הגורמים הרלוונטיים.

**בכבוד רב,**

**יגאל מלכא שרה ביטון**

**גובה מכס מרכז ומנהל חדר מצב ש"ע יצוא מנהלת תחום בכירה יצוא**

**העתקים:**

מר כפיר חן, ראש מינהל המכס

מר יצחק ליאון, מנהל תחום מחסנים, סב"נים וסוכני מכס

גב' ענבל קורקוס, עו"ד, ממונה מכס וסחר חוץ

מר אוהד יפה, מנהל תחום יישומים, אגף טכנולוגיות דיגיטליות ומידע

מר ארז אמיר, מנהל פרויקט יצוא שער עולמי, אגף טכנולוגיות דיגיטליות ומידע